o
MIEHET JUMALALLE
OSA 4: OPETUSLAPSEUTTAMINEN
Kristinuskon omaksuminen on helpointa lapsille.
Taivasten valtakunta on lasten kaltaisten.
Seuraavaksi helpointa se on naisille. Vaikeinta se on miehille.
Silti Jeesus perusti seurakunnan 12 miehen varaan.
Jeesus teki heistä opetuslapsia.
Jeesus ei kutsunut heitä aamiaiselle kuulemaan puhujaa.
Monissa kirkoissa on järjestetty tällaisia aamutilaisuuksia.
Lähes takuuvarmasti toiminta kuivuu kokoon muutaman kerran jälkeen.
Miestilaisuuksien järjestämisessä on tärkeää, -
että jos miehet tulevat tukemaan tilaisuuksia, tilaisuudet kuihtuvat
Jos tilaisuudet tukevat miehiä, toiminta pysyy vireänä.
Kysymys kuuluukin: ovatko tilaisuudet miesten tukemia -
vai tukevatko tilaisuudet miehiä?
Jos tilaisuudet tukevat miehiä, he tulevat niihin säännöllisesti.
Se on heistä tarpeellista.
Tärkeintä onkin juuri se, -
kokevatko miehet tarvitsevansa heille suunnattua toimintaa.
Useimmat seurakunnat eivät tee lainkaan miestyötä.
Syynä on se, että se on vaikeaa. Miehet ovat kiireisiä.
Se ei ole ainoa syy. On myös uskonpuutetta.
Monet seurakunnat kokevat olevansa kyvyttömiä.
Jos ei tee mitään, ei myöskään saa aikaan mitään.
Miehet eivät tipahda taivaasta.
"Rukoilemme seurakuntaamme lisää miehiä."
Lakatkaa rukoilemasta ja aloittakaa opetuslapseuttaminen.
Miehet tulevat mukaan, -
jos he kokevat saavansa jotakin hyödyllistä.
Jeesus ei aloittanut työtään pyhäkoulun ja naistenpiirin parissa
Mitä hän teki? Mitä me voimme tehdä?
Esittelen seuraavaksi miesten opetuslapseuttamisohjelman, -
jota voidaan soveltaa joka seurakunnassa.
Kävin eräässä seurakunnassa Cornwallin kreivikunnassa.
Siellä oli keskimäärin 2,5 naista 1 miestä kohti.
Sanoin pastorille: "Näkee heti, ettei teillä tehdä miestyötä."
Pastori sanoi: "Emme teekään."
Sanoin, että se on ilmeistä.
Seurakunnasta näkee heti, opetus- lapseutetaanko siellä miehiä -
vai kulkevatko he kirkossa vain vaimonsa mukana.
En tarkoita ohjelmalla miesten aamupiiriä.
Se on hyvä alku, mutta se ei auta kovin pitkälle.
Se toki kokoaa miehet yhteen, jotta he voivat tutustua.
Kuulin, että eräässä seurakunnassa on miesten jalkapallojoukkue.
Se on hyvä alku, hyvä ajanviete ja tutustumistapa.
Se ei ole kuitenkaan opetuslapseuttamista.
Tarkoitan pikemminkin ohjelmaa, jossa miehet opiskelevat yhdessä.
Kokoontumisia täytyy olla vähintään kerran kuukaudessa.
On parempi, mitä useammin kokoontumisia on.
Kokoontumisia täytyy olla vähintään kerran kuussa.
Seuraavaksi täytyy päättää, milloin kokous järjestetään.
Voi olla, että ryhmiä täytyy järjestää useampi kuin yksi.
Terästyöläiset tekevät kahdeksanpäiväistä työviikkoa, -
jotta masuuniuunit pysyvät toiminnassa.
Miehillä on vapaata joka 8. päivä.
Terästyöläisten miestenpiirin pitää siis kokoontua aina eri päivänä.
Täytyy ottaa selville, milloin miehet pääsevät kokoontumiseen.
Alkajaisiksi hyvä ajankohta on lauantaiaamu.
Monet seurakunnat aloittavat siitä. Myös muita ryhmiä voidaan perustaa.
Yksi ryhmä tapaa klo 5 torstaiaamuisin, -
toinen sunnuntai-iltaisin, kun lapset ovat nukkumassa.
Etsikää ajankohta, jolloin miehet pääsevät edes tunniksi, -
mielellään puoleksitoista tunniksi kerran kuussa.
Aloitettaessa kannattaa kysyä pikemminkin sitoutumista -
kuin kiinnostusta.
"Aloitamme miesryhmän. Kaikki ovat tervetulleita!"
Älkää aloittako tavalla, joka perustuu kutsumiseen.
Aloittakaa sanomalla: "Perustamme miesten opetuslapseutusryhmän."
"Kutsumme miehet, jotka haluavat sitoutua tulemaan" -
"kerran kuussa järjestettäviin tilaisuuksiin puolen vuoden ajan."
"Pois saa jäädä vain yllättävän esteen tai hätätapauksen vuoksi."
Tarvitaan vähintään puoli vuotta, -
jotta toimiva opetuslapseutus- ryhmä muodostuu.
Jos kutsutaan kaikki kiinnostuneet, -
ensimmäiseen tapaamiseen tulevat kaikki, toiseen puolet -
ja kolmanteen neljäsosa. He tulivat uteliaisuuttaan.
On parempi aloittaa neljällä puoleksi vuodeksi sitoutuneella.
Puolen vuoden sitoutuminen vaatii sitoutumista vakavissaan.
Puolen vuoden jälkeen mikään ei pidä miehiä poissa.
Tarvitaan tietty aloitusjakso, jotta työ lähtee käyntiin.
On parempi aloittaa muutamalla sitoutuneella -
kuin suurella joukolla kiinnostuneita ja uteliaita.
Nyt on kasassa ryhmä, joka sitoutuu kuukausittaiseen tapaamiseen.
Miehet lupaavat järjestää niin, että he pääsevät tulemaan -
kerran kuussa puolen vuoden ajan, -
paitsi jos tulee jokin ylitsepääsemätön este.
Opetuslapseuttamisryhmässä tulee käsitellä kuutta aihealuetta.
Jokaisessa tapaamisessa ei tarvitse käsitellä kaikkia kuutta aihetta, -
mutta kurssin aikana on hyvä pureutua jokaiseen aiheeseen.
En anna mitään tärkeysjärjestystä.
Esittelen, mitä aiheita opetus- lapseutusryhmässä tulee käsitellä.
Ylistys kuuluu osana opetuslapseuttamiseen.
Miehet opettelevat ylistämään ja rukoilemaan ääneen yhdessä.
Se vie aikansa.
Miesten ylistys poikkeaa sekaryhmän ylistyksestä.
Monet nykyiset laulut eivät sovellu miehen suuhun.
En halua olla kyyninen, -
mutta en osaa kuvitella työmiesten laulavan: -
"Laulan rakkauslaulun Jeesukselle."
Se ei oikein sovi.
Tunnetteko laulun 'Jumala opettaa käteni taistelemaan'?
Mielestäni kitara ei ole maskuliininen soitin.
Miehet pitävät puhallinsoittimista ja haitareista.
Eräs mies kertoi, että kun hän kuulee niiden soittoa, -
hän on valmis lyömään ketä tahansa.
Säkkipillillä on sama vaikutus skotteihin.
Irlantilaiset kuulemma lähettivät säkkipillin Skotlantiin, -
mutta skotit eivät ymmärtäneet vitsiä.
Olen kuullut hienoa pasuunalla soitettua miesten ylistysmusiikkia.
Se on vahvaa musiikkia.
Miehet haluavat vahvoja sanoituksia, jotakin ajateltavaa.
"Rakastan Sinua" -säkeen toisto ei ole luonnollista miehelle.
Täytyy valita oikeanlainen tapa ylistää.
On hienoa kuulla, kun miehet antautuvat ylistykselle, -
ja etenkin ujot miehet, jotka eivät saa suutaan auki muualla.
Järjestimme konferenssin Dudleyn kaupungintalolla 600 miehelle.
Mukana oli pari pasuunansoittajaa.
Aloitimme päivän laululla "Oi Herra suuri".
En kuullut omaa ääntäni, vaikka lauloin täysin palkein.
Kuulemma ulkona pääkadulla ihmiset pysähtyivät kuuntelemaan.
600 miestä lauloi täysin palkein 'Oi Herra suuri'.
Mieskonferenssi oli menestys.
Miehet oikein antautuivat ylistykselle.
Kukaan ei kuullut omaa ääntään, mutta kaikki osallistuivat.
On tärkeää, että pitkiä rukouksia rukoilevien miesten suu tukitaan.
Kehotan usein miehiä istumaan kehässä -
ja rukoilemaan vuorotellen enintään kaksi lausetta kerralla.
Sillä tavalla jokainen saa sanottua kaksi lausetta.
Usein lyhyet rukoukset ovat täynnä asiaa, -
toisin kuin pitkät, kliseiset rukoukset.
Jokainen saa mahdollisuuden harjoitella rukoilemista.
On tärkeää kokea osallistuvansa rukoukseen.
Vie aikansa, että miehet rohkaistuvat -
ylistämään ja rukoilemaan ääneen yhdessä.
On ihanaa, kun he rohkaistuvat.
Paras tuntemani ylistyksenjohtaja on norfolkilainen maanviljelijä.
Hän soittaa haitaria. Tunteeko kukaan häntä?
Toivon, että tapaatte hänet joskus.
Kun hän lopettaa, hän on hiestä märkä.
Hän on soittanut suurta haitaria.
Hän ylistää Herraa niin, että miehet tulevat mukaan.
Jos seurakunnassa on sellainen hanuristi tai pasuunansoittaja, -
heistä kannattaa pitää kiinni.
Antakaa Herralle vahvaa ylistystä.
Toinen aihe on opetus. Palaan siihen vielä myöhemmin.
Pastorin ei saa antaa opettaa yksin.
Useimmin ryhmän miehet opettavat paremmin tietyistä aiheista, -
kuten työ, raha ja seksi.
Opettakaa vuorotellen.
Opetus voi olla vain viisikin minuuttia pitkä.
Aiheena voi olla vaikkapa, mitä on olla kristittynä työpaikalla.
Ei aina luennointi, vaan keskustelevampi opetus -
auttaa ihmisiä soveltamaan opetusta. Se on tärkeää.
Puhutaan siitä myöhemmin. Kolmas aihe on palvelutyö.
Se on avainkohta. Kun se on käsittelyvuorossa, -
miehet tajuavat, että kokoontuminen hyödyttää heitä eikä päinvastoin.
Se on läpimurto. Silloin miehet pitävät kokoontumista tärkeänä.
Unohdin kertoa siitä cornwallilaisesta seurakunnasta.
Muistini alkaa mennä. Olen jo vanha mies.
Vanhalla miehellä on kaksi heikkoutta.
Toinen on huono muisti ja toinen...
Ei sen väliä. Takaisin Cornwalliin.
Tapasin pastorin kaksi vuotta myöhemmin.
Hän kertoi, että käyntini oli aiheuttanut kaksi ongelmaa.
Ensinnäkin heidän seurakunnassaan on nyt miesenemmistö.
He ovat neuvottomia.
Toiseksi seurakunnassa on liikaa johtajia.
He kertoivat olevansa iloisia, mutta tilanne on heille uusi.
Sanoin: "Kun johtajia on liikaa, on aika perustaa uusia seurakuntia."
Liian moni näet pyrkii lisäämään jäsenmäärää.
Seurakunnat kasvavat, kun johtajien lukumäärä kasvaa.
Silloin jäsenmääräkin kasvaa.
Jos johtajia on liian vähän, johtajat joutuvat venymään liikaa.
Lopulta he palavat loppuun.
Uusia johtajia syntyy vain miesten opetuslapseuttamisen kautta.
Sillä tavalla Jeesus toimi, ja niin mekin haluamme toimia.
Miehet jaetaan 3 tai 4 miehen pienryhmiin.
Sitten heitä rohkaistaan rukoilemaan toistensa puolesta.
Heitä rohkaistaan olemaan avoimia ja esittämään kysymyksiä.
"Mikä on suurin ongelma, jonka tulet kohtaamaan lähiviikkoina?"
"Torstaina minulla on vaikea keskustelu pomon kanssa."
"Rukoillaan yhdessä sen puolesta."
Se on yksinkertaista.
"Mikä on suurin kiusaus työpaikallasi?"
"Totta puhuakseni tämä." "Keskustellaan siitä."
"Hyvä. Rukoillaan kaikki yhdessä."
Tämä saattaa kuulostaa naiivilta.
Tulokset ovat kuitenkin olleet mainioita.
Tarvitaan vähintään puolen vuoden sitoutuminen.
Miehet eivät puhu, ennen kuin he tuntevat toisensa.
Keskinäinen luottamus on hyvin tärkeää.
Sen rakentaminen vie puoli vuotta.
Tavoitteena on kuitenkin avoin keskusteluyhteys ja rukous.
Kerron pari esimerkkiä.
Tapasin erään skottipastorin konferenssissa Lontoossa.
Häntä kutsuttiin Sandyksi. Hänen nimensä oli Alexander.
Hän toimi pastorina pienessä kyläpahasessa -
Invernessin kaupungin lähistöllä.
Hän sanoi, ettei hän saa mistään apua.
Kukaan ei suostu lähtemään niin kauas pohjoiseen.
Hän sanoi, että on aika masentavaa olla siellä yksinään.
Sanoin: "Minä tulen." Hän sanoi, että se on liian kaukana.
Intin tulevani. Hän sanoi: "Niinhän ne kaikki lupaavat."
Sanoin: "Sandy, kuule, minä tulen sinne."
Hän ei ottanut sitä kuuleviin korviinsakaan.
Sitten sanoin: "Tulen koko viikoksi!"
Lopulta sain hänet uskomaan.
Annoin ehdoksi sen, että yksi ilta järjestetään vain miehille.
Hän sanoi: "Sopii. Varaan meille kylän puhelinkopin."
Kävi ilmi, ettei seurakunnassa ollut yhtäkään miestä.
Kaikki jäsenet olivat vanhoja mummoja.
Hänen sanansa eivät siunanneet minua, mutta olin tehnyt lupauksen.
Matkustin kylään.
Pastori oli varannut tiistai- illaksi tilat miesten kokoukselle.
Hän arveli, ettei ketään tule.
Noin klo 19:10 eräs mies käveli sisään.
Sandy oli riemuissaan.
Sitten tuli toinen mies, seuraavaksi tuli auto.
Lopuksi Sandy tanssi riemusta. Paikalla oli 40 miestä.
Sandy ei ollut odottanut ketään.
Monet teistäkin ovat kertoneet vastaavanlaisista tapauksista.
Pääongelma on tavallisesti uskonpuute.
Paikalle saapui 40 miestä.
Otin riskin ja kohtelin heitä opetuslapsiryhmänä.
Jaoin heidät pienryhmiin ja kehotin keskustelemaan ja rukoilemaan
Se oli riski, kun kyseessä olivat skotit.
Itse olin mukana neljän miehen ryhmässä.
Yksi mies oli pitkä, vaaleatukkainen ja sinisilmäinen.
Hän näytti viikingiltä. Hän olikin norjalainen.
Hän asui Skotlannissa. Kysyin, mikä on hänen työnsä isoin ongelma.
Hän punastui ja sanoi, ettei halua kertoa.
Rohkaisin häntä puhumaan. Sanoin, ettemme kerro sitä eteenpäin.
Ja tässä me nyt puhumme siitä...
Ette varmastikaan tapaa häntä. Tämä on vain niin mainio esimerkki.
Hän kertoi, että hänen suurin ongelmansa on yksinäisyys.
Hän kertoi olevansa syvänmerensukeltaja.
Hän työskenteli Pohjanmeren öljykentillä.
Hän huolsi öljynporauslauttojen jalkoja.
Hän hitsasi öljynporauslautan jalkoja syvällä meressä.
Hän kertoi sen olevan hyvin yksinäistä puuhaa.
Hän oli kristitty, mutta ei kokenut Jumalan olevan hänen kanssaan.
Hän ei pystynyt edes rukoilemaan.
Hänestä tuntui, että koko elämä jää ylös, merenpinnalle.
Mies oli aivan epätoivoinen.
Hän kertoi, että hän sukeltaa taas torstaiaamuna.
Sanoin ryhmän kahdelle muulle miehelle: -
"Teillä on työtä torstaiaamuna. Rukoilemme miehen puolesta."
En ole tavannut sukeltajaa, mutta sain häneltä hienon kirjeen.
Hän kertoi sukeltaneensa torstaiaamuna.
Hän oli laulanut Herralle sukelluskypärän sisällä.
Hänen työnsä oli muuttunut kertaheitolla mieluisammaksi.
Hänestä ei tuntunut enää yksinäiseltä syvällä meressä.
Tuo mies voisi yhä kamppailla ongelmansa kanssa, -
ellei hän olisi saanut apua siltä pieneltä miesryhmältä.
Siihen pyrin.
Oli myös eräs myyntiedustaja.
Hän yöpyi halvoissa, nuhruisissa hotelleissa.
Hänen toimeentulonsa ei ollut kovin hyvä.
Hän kertoi, että kun hän yöpyy nuhruisissa hotelleissa, -
hän tuntee olonsa hyvin yksinäiseksi.
Halvat hotellit sijaitsevat yleensä lähellä ilotyttöjen kortteleita.
He etsivät hotellista asiakkaita.
Mies kertoi kokevansa valtavaa kiusausta.
Hän ei ollut vielä antanut periksi, mutta hän pelkäsi sitä.
Tytöt olivat kauniita ja saatavilla. Mies oli yksinäinen.
Pienryhmä rukoili hänen puolestaan, kun hän seuraavan kerran matkusti.
Mies oli istunut hotellin aulassa, kun kaksi tyttöä tuli kadulta.
Tytöt olivat katsoneet ympärilleen. Toinen oli sanonut: -
"Täällä ei ole ketään. Mennään pois."
Mies istui aivan heidän edessään. Jumala oli sulkenut heidän silmänsä
Hän sanoi tietävänsä nyt, että Herra on aina hänen kanssaan.
Se ratkaisi ongelman.
On hyvä, jos miehet pystyvät puhumaan senkaltaisista asioista -
ja pyytävät rukousta tai neuvoja.
Jos jollakulla on taloudellisia ongelmia, -
ehkä joku toinen mies pystyy auttamaan budjetoinnissa.
Joku saattaa olla neuvoton. Mistään ei tunnu saavan apua.
Olisipa mahtavaa, jos seurakunnasta löytyisi joku etevä mies, -
joka pystyy auttamaan talousasioissa.
Silloin ei sanota: "Täytyy taas mennä sinne miestenpiiriin."
"Täytyy kai mennä pastorin mieliksi."
Hän sanoo: "Menen sinne ilomielin ensi kerralla."
Siitä tulee itseään kannattavaa veljeyttä.
Miehet tarvitsevat ja haluavat sitä.
Se muuttaa heitä.
Keskinäisen palvelusuhteen muodostuminen vie aikansa.
Otin riskin Invernessissä, koska miehet eivät tunteneet toisiaan.
Silti miehet näkivät hyödyn, joka työskentelystä tuli.
Se on kaukana aamupiirin vierailijaluennoista.
Pienryhmissä päästään auttamaan miehiä.
Se on miesten opetuslapsiryhmän olennainen osa.
Neljäs aihealue saattaa olla yllättävä. Se on hauskanpito.
Miesten pitää pystyä rentoutumaan keskenään.
Heidän tulee olla ystäviä ja veljiä.
Menkää keilailemaan tai pelaamaan jalkapalloa.
Opetuslapseutusohjelmassa on oma paikkansa sille.
Se ei ole sopivaa, jos ohjelmassa ei ole mitään muuta.
Mutta osana ohjelmaa se on paikallaan.
Siihen voivat osallistua myös puolisot.
Miesten täytyy saada pitää hauskaa yhdessä.
Menkää kalastamaan.
Useimmat eivät osaa kalastaa, mutta joku voi opettaa heitä.
Pitäkää hauskaa. Kalastus ei sitä välttämättä ole.
Eräässä sarjakuvassa nainen istui veneessä sateenvarjon alla.
Mies kalasti. Nainen sanoi: -
"Näin hauskaa ei ole ollutkaan, sen jälkeen kun putsasin uunin."
Viides aihealue on käsillä työskentely yhdessä.
Nikkaroikaa jonkin yhteisen projektin kimpussa.
Se tekee ihmeitä.
Suunnittelen vuosittain 2 tai 3 kirkkorakennusta.
Eräs Keski-Englannissa sijaitseva on paras töistäni.
Se sijaitsee Tamworth-nimisessä kaupungissa.
Se on Englannin entinen pääkaupunki.
Kirkko tehdään talkootyönä.
Siihen kuluu 600 000 puntaa.
Se vakuutetaan 2,5 miljoonan punnan arvosta.
Pastori opetteli muuraamaan.
Ei uskoisi, että kirkon ovat rakentaneet amatöörit.
He ovat saaneet monet tarvikkeet lahjoituksina.
Tiilitehdas lahjoitti tiilet kakkoslaatuisina.
Sepeli saatiin ilmaiseksi.
Kaikki ovet tulivat lahjoituksina.
Kalusteita saatiin lahjoituksina.
Se kaikki tuntuu uskomattomalta.
Talkoot synnyttävät veljeyttä.
Mukana oli miehiä, jotka eivät saaneet pysymään naulaa suorassa.
Joillakin oli suuri palkkapussi, mutta tässä heitä piti auttaa.
Se tasoitti suhteita.
Käsillä työskenteleminen yhdessä lujittaa yhteyttä, -
samoin yhdessä oppiminen ja opettaminen.
Kirkkosalin kunnostus, eläkeläisen puutarhan muokkaus.
Vaihtoehtoja löytyy.
Silloin tällöin opetuslapseutus- ryhmän tulisi -
tehdä käsillään jotakin fyysistä työtä yhdessä.
Se tekee ihmeitä.
Viimeinen aihealue on ulospäin suuntautuva miestyö.
Ulkopuoliset ajattelevat, ettei kirkko tarjoa miehille mitään.
Ehkä joku täällä ei käy lähelläkään kirkkoa.
Silti häneen tekee varmasti vaikutuksen se, -
että täällä ollaan vakavissaan Jumalan ja uskonelämän suhteen.
Miehiin tekee suurimman vaikutuksen se, että toiset miehet -
ovat kiinnostuneita uskosta.
Seurakunta, jossa on miestenpiiri, voittaa miehiä Kristukselle.
Miestenpiirissä miehet voivat tuntea olonsa kotoisaksi.
Miehet kokevat kumppanuutta ja kristillisyyttä.
Siinä olivat ne kuusi aihealuetta.
Kaikkia kuutta ei tarvitse mahduttaa mukaan joka kerta.
Vaihtelu virkistää.
Puhun vielä opetuksesta.
Annan kurssiohjelman tai asialistan opetettavista asioista.
Olette varmasti huomanneet, -
että olen puhunut tänään paljon vapaammin käytännön asioista, -
joista olisi ollut hankala puhua perhetilaisuuksissa.
Miehet tarvitsevat opetusta senkaltaisista asioista, -
mutta se ei ole mahdollista, -
ellei järjestetä vain miehille tarkoitettuja tilaisuuksia, -
joissa puhutaan suoraan.
Miehet saattavat käydä kirkossa vuosia, -
mutta he eivät saa opetusta heille tärkeistä asioista, -
kuten seksistä, työstä ja rahasta.
Esimerkiksi raha-asioista voisi järjestää oman opetussarjansa.
Miten hankkia, säästää ja kuluttaa rahaa?
On tiedettävä, mitä Raamatussa opetetaan näistä.
Tarvitaan miestentilaisuuksia, joissa voidaan puhua suoraan.
Esittelen opetusohjelman tai asialistan käsiteltävistä aiheista.
Aiheita riittää helposti kahdeksi tai kolmeksi vuodeksi.
Yhden opetuskokonaisuuden nimi on vastuualueet.
Toisen opetuskokonaisuuden nimi on vaikuttimet.
On tärkeää, että miehille opetetaan, -
mitä, miten ja miksi asiat tehdään.
Voi saarnata naama sinisenä, mitä kuuluisi tehdä, -
mutta elleivät ihmiset ole motivoituneita, mitään ei tapahdu.
Tarkastellaan ensin vastuita. En koskaan puhu miesten oikeuksista.
Niistä puhutaan nykyään paljon.
Thomas Paine kirjoitti miesten oikeuksista.
Välittömästi kirjoitettiin vastaava kirja naisten oikeuksista.
Kumpikin kirja on otettu mukaan YK:n perustamiskirjaan -
ja ihmisoikeusjulistukseen.
Niihin on otettu mukaan nuo 1700-luvun asiakirjat.
'Oikeudet' on sana jokaisen huulilla.
Meillä on oikeus työhön, onneen, rahaan.
Se ei pidä paikkaansa.
Taivaan valtakunnassa kenelläkään ei ole oikeutta mihinkään.
Siten miesten opetuslapseuttamis- kurssilla ei puhuta oikeuksista.
Sen sijaan puhutaan velvollisuuksista.
Luettelen vain otsikoita. Ei ole aikaa tarkastella niitä enempää.
Ensiksikin mies on vastuussa itsestään Jumalan edessä.
Olen nähnyt, miten monet rikolliset saavat lievempiä tuomioita, -
kun he myöntävät olevansa vastuussa teostaan.
Nykyisin tuomioistuimissa vedotaan monesti siihen, -
että rikoksentekijä on syyntakeeton.
Kaikki johtuu kasvatuksesta, perimästä tai ympäristöstä.
Väitetään, ettei ollut muuta mahdollisuutta.
Olen keskustellut rikollisten kanssa.
Jopa Daily Mirror -sanomalehti laati pääuutisen siitä, -
miten puolustin murhaajaa, joka pääsi vapaaksi.
He toki olivat syyllisiä.
Käskin heitä olemaan miehiä ja ottamaan vastuun itsestään -
sanomalla: "Kunnianarvoisa tuomari, olen syyllinen."
Tuomarit yllättyvät niin, että heiltä menee pasmat sekaisin.
He ovat tottuneita kuulemaan selityksiä.
Sanon: "Vastaat Jumalalle. Olet tulosta valinnoistasi."
Olemme tulosta omista valinnoistamme.
Olemme valinneet ystävämme ja tekemämme teot.
Teimme valintoja, jotka ovat johtaneet tähän päivään.
Sen vuoksi olen vastuussa siitä, mitä olen tänä päivänä.
Tätä opetan rikollisille ja vangeille.
Eräässäkin vankilassa koko osasto on kääntynyt kristityksi.
Vankilan johto on ihmeissään.
Vangit ovat purkaneet sellien seinät -
ja asuvat nyt rakastavana kristittynä yhteisönä.
He kuuntelevat herkeämättä puhettani 2,5 tuntia.
He ovat murhamiehiä, elinkautisvankeja, huumekauppiaita.
Opetan heille, että he ovat vastuussa siitä, millaisia he ovat.
Mies on vastuussa esimerkiksi kehonsa kunnosta.
Jumala on antanut kehon. Se on ainoa keho, joka meillä on.
Ihminen on vastuussa Jumalalle kehonsa kunnosta.
Halutessaan voi kaivaa hautaansa haarukalla ja veitsellä.
Sen vuoksi tupakointikin on kyseenalainen asia.
Kristitylle ruumis on Pyhän Hengen temppeli.
Tupakoitsija saastuttaa kehoaan ja altistaa sen sairauksille.
Onko se vastuullista?
Jotkut miehet pitävät parempaa huolta -
autoistaan ja moottoripyöristään kuin kehostaan.
Aina voi hankkia uuden auton. Kehon kanssa on toisin.
Kehon on tarkoitettu kestävän yli 70-vuotta.
Ihminen on vastuussa myös mielensä tilasta.
Ihminen toimii siten kuin hän mielessään ajattelee.
Ihminen voi valita täyttää mielensä kaikenlaisella roskalla, -
jota media kaiken aikaa syytää.
Ei ole aikaa nähdä kaikkia elokuvia ja lukea kaikkia kirjoja.
Täytyy tehdä valintoja.
Valinnat määrittävät ajatusten luonteen.
Monet kiusaukset johtuvat ihmisen mielen tilasta.
Tavallisesti syynä on se, mitä olemme mieleemme syöttäneet.
Monet miehet voivat kohdata onnettomuuden hetkenä minä hyvänsä.
He ovat kuvitelleet kaiken jo mielessään.
Se tapahtuu, kun olosuhteet ovat oikeat.
Jeesus sanoi, että murha ja aviorikos alkavat täältä.
Kaikki alkaa ajatuksesta.
Mies on vastuussa ajatuksistaan ja mielestään.
Mies on vastuussa omasta- tunnostaan. Se on hieno työkalu.
Omatunto on ihmisellä jo syntyessä.
Kasvatus ehdollistaa sitä. Sitä täytyy tarkistaa, -
että se huomauttaa, kun tekee jotakin, minkä Jumala on kieltänyt.
Sitä edeltää omantunnon koulimisjakso.
Lapsuudenkodissamme oli melko tiukka kuri.
Pyörät, kamerat ja lelut pysyivät piilossa sunnuntaisin.
Oli syntiä käyttää niitä sunnuntaisin.
Nyt tiedän, että se oli vanhempien, ei Jumalan, mielipide.
Kun pyöräilin maatilalta kirkkoon, omatuntoni soimasi minua.
Minä ajan pyörällä sunnuntaina kirkkoon!
Olen tarkistanut omaatuntoani.
En pidä enää väärinä asioita, joita ennen pidin väärinä.
Samaa on tapahtunut toisinkin päin.
Omatuntoni on kytköksissä enemmän Herraan kuin ympäristööni.
Olen vastuussa omantuntoni tilasta.
Omaatuntoa vastaan toimiminen vaimentaa omaatuntoa.
Se lakkaa puhumasta. Ensiksi se kuiskaa, sitten se vaikenee.
Ihminen on vastuussa siitä.
Ihminen on vastuussa tunteidensa tilasta.
Sanoin aiemmin, että Jumala etsii miehiä, jotka vihastuvat.
Kirkoissa toki on vihaisia miehiä.
Tavallisesti he ovat vihaisia vääristä syistä, -
väärissä tilanteissa ja väärille ihmisille. Muuten se on kunnossa.
Jeesuskin vihastui. Hän tyhjensi temppelin vihastuksissaan.
Hän suuttui, kun Häntä arvosteltiin parantamisesta sapattina.
Hän vihastui, kun lapsia ei päästetty Hänen luo.
Kun Jeesus tulee takaisin, Hän tulee olemaan vihainen.
Ihmiset rukoilevat, että vuoret peittäisivät heidät, -
ettei heidän tarvitse kohdata Hänen vihaansa.
Ongelmana on se, että olemme vihaisia väärällä tavalla.
Jospa miehet kirkoissa olisivat yhtä vihaisia kuin Jeesus -
oikeita asioita kohtaan. Silloin alkaisi tapahtua!
Kohdistamme vihamme vääriin asioihin.
Viha on voimallinen asia.
Se voi tuhota hyvän, mutta se voi tuhota myös pahan.
Miehet tarvitsevat tunteita. Heidän täytyy osata itkeä.
Monet ovat oppineet itkemään uudelleen täytyttyään Hengellä.
Jeesus oli tosi mies, ja Hän itki julkisesti, -
kun Hänen sydämensä oli murtunut.
Meidän täytyy opetella itkemään uudelleen.
Valitettavasti se ei kuulu kulttuurissamme miehisyyteen.
Miehen ei sovi itkeä. Jeesus ei opettanut niin.
Israelin pääministerin kuuluu osata itkeä sotilaan haudalla.
Kun USA:n varapresidentti itki, hänen pelinsä oli pelattu.
Kun Australian entinen pääministeri Bob Hawke -
itki TV:ssä huumeriippuvaisen tyttärensä vuoksi, -
hänen kannatuslukunsa laskivat.
Jeesus itki. Meidänkin tulee itkeä.
Itkemme vain väärien asioiden puolesta.
Meidän täytyy itkeä samojen asioiden puolesta kuin Jeesus.
Mies on vastuussa myös sielunsa tilasta.
Jumalan ihmisinä meidän tulee uppoutua Raamattuun.
Ellei mies ruoki itseään millään muulla kuin lehdillä ja TV:llä, -
hänestä ei koskaan tule Jumalan miestä.
Jumalan tavalla ajatteleminen edellyttää uppoutumista Sanaan.
Ei ole oikotietä.
Silti monet miehet eivät lue Raamattua.
Olen laatinut raamatun- opetussarjan, -
jotta voin rohkaista miehiä tarttumaan Raamattuun.
Ne olivat velvollisuuksia miestä itseään kohtaan.
Toiseksi mies on vastuussa perheestään, etenkin vaimostaan.
Jos haluat, että vaimosi kohtelee sinua kuin kuningasta, -
kohtele sinä häntä kuin kuningatarta.
Miesten on opeteltava pitämään huolta vaimoistamme.
Miesten tulee opettaa toisiaan, -
miten he ovat oppineet, joskus kantapään kautta.
Miehen tulee pitää huolta myös lapsistaan.
Brittimies viettää keskimäärin lastensa kanssa 15 min viikossa.
Puhutaan siis keskivertoisästä.
Sillä tarkoitetaan laatuaikaa, kun keskitytään vain yhdessäoloon -
ja lapsi saa isän täyden huomion.
15 minuuttia 168 tunnista!
Se on isyyden tila Britanniassa.
Haluan korostaa jotakin.
Teini-iässä tytöt ja pojat tarvitsevat isää yhtä paljon.
Alle 10-vuotiaana lapset tarvitsevat äitiä.
Teini-iässä myös tytöt tarvitsevat isää, -
jotta heille syntyy oikea mieskuva.
Elleivät tytöt saa isältä huomiota, -
he päätyvät todennäköisemmin huonoihin avioliittoihin.
He hyppäävät ensimmäisen kiinnostuneen matkaan.
Jos isäsuhde on ollut toimiva, muodostuu oikea mieskuva, -
jota tytöt haluavat odottaa.
Keskustelin eteläafrikkalaisen tytön kanssa.
Hän kertoi ihailleensa isäänsä ja pitäneensä tästä.
Tyttö toivoi itselleen samanlaista puolisoa.
Tyttö tiesi isäsuhteensa pohjalta, millainen on hyvä puoliso.
Huono isäsuhde teini-iässä ajaa tytöt huonoihin avioliittoihin.
Se on yksinkertaista, mutta totta.
Miesten on siis tunnettava vastuunsa perheitä kohtaan.
Miehellä on vastuita myös kotiseurakunnassaan.
Älä jätä vastuuta pastoreille tai vanhimmistolle.
Ota itse vastuuta seurakunnassasi.
Se onnistuu parhaiten toimimalla.
Jos näet jonkin tekemättömän työn, hoida se.
Jos tuoleja täytyy pinota, tartu toimeen.
Ota vastuu itsellesi.
Palkinnoksi saat lisää vastuuta.
Kun toimeliaisuutesi huomataan, saat kyllä lisää vastuuta, -
luultavasti liikaakin.
Älä tyydy moittimaan saarnaa ja kirkkoa jälkeenpäin.
Mieti, mitä itse voisit tehdä asioiden hyväksi.
Moni lähtee täältä miettien, miksei heidän kirkossaan ole miestenryhmää
Ilmoittakaa seurakunnan johtajalle haluavanne miestenryhmän.
Älkää odottako, että hän järjestää sen, -
vaan sanokaa, että olette valmiita perustamaan ryhmän.
Ryhtykää toimeen.
Johtajilla on jo valmiiksi niin paljon kiireitä, -
että he laittavat asian odottamaan, ehkä iäksi.
Mikäpä teitä estäisi kokoontumasta yhdessä?
Ei sitten mikään.
Saatatte tietenkin törmätä siihen, -
että pastori tai kirkkoherra haluaa päättää itse kaikesta.
Se on hyvin yleinen ongelma.
Se johtuu epävarmuudesta.
Olen itsekin pastorina kokenut samaa kiusausta.
Haluamme tietää kaiken ja olla korvaamattomia.
Pastori voi olla sellainen.
Mikäpä hän on estämään sitä, mitä Herra haluaa sinun tekevän?
Ota vastuu kotiseurakunnastasi.
Lisäksi on otettava vastuu yhteiskunnasta.
Kuinka moni äänesti viime vaaleissa?
Melko rohkaisevaa.
En nähnyt, kuka ei äänestänyt. Näiltä valoilta ei näe mitään.
Demokratiassa kaikki ovat vastuussa.
Äänestäminen antaa meille vastuuntunnetta.
Se on pieni, mutta tärkeä velvollisuus.
Eräs mies tuli luokseni tällaisen luennon jälkeen.
Hän sanoi pyrkivänsä paikallishallintoon kristittynä.
Nyt hän on kaupunginvaltuustossa.
Hän on mukana tekemässä parempia päätöksiä.
Ainakin 90 prosenttia yhteis- kunnan tärkeistä päätöksistä -
on miesten tekemiä.
Se on tosiasia, pitivätpä feministit siitä tai eivät.
Miehet ovat aina tehneet useimmat tärkeät päätökset.
Asia tulee myös pysymään niin.
Naiset voivat olla mukana päätöksenteossa, -
mutta miehet tekevät useimmat päätökset.
Silti kristityt miehet puuttuvat -
paikallisesta ja valtakunnallisesta politiikasta.
Menkää mukaan vaan.
Kun viimeksi olin puhumassa Solihullin kaupungissa, -
kuulijakunnassa oli musta mies.
Hänen tavoitteensa oli vaikuttaa yhteiskunnassamme.
Hänen nimensä oli John Taylor.
Hän pyrki parlamentin alahuoneeseen, -
mutta kohtasi vastoinkäymisiä ihonvärinsä takia.
Nykyisin hän on arvoltaan lordi ja Englannin ylähuoneen jäsen.
Hän on mukana päätöksenteossa.
Hän pääsi ylähuoneeseen, vaikka tie alahuoneeseen nousi pystyyn.
Muistan hänet kuulijakunnasta. Rukoilin hänen puolestaan.
Sanoin kotonakin: "Rukoilen, että tuo mies pääsee parlamenttiin."
Asiat eivät menneet aivan niin kuin rukoilin, -
mutta hän pääsi parlamenttiin.
Hänellä oli tavoite, ja hän pyrki sitä kohti.
Sellainen mies saa suuria vastuita tuhatvuotisessa valtakunnassa.
Kristitty ei toivo edistävänsä Jumalan valtakuntaa maan päälle -
ryhtymällä poliitikoksi.
Kristitty ei suhtaudu lapsellisen toiveikkaasti -
tämän maailman tulevaisuuteen, -
ennen kuin Jeesus palaa ja muuttaa kaiken.
Jos aikoo saada tärkeän aseman tuhatvuotisessa valtakunnassa, -
kannattaa opetella jo nyt oikeuden- mukaisuutta ja armollisuutta.
Se vastuupuolesta. Siirrytään vaikuttimiin.
Olen jo ylittänyt tälle luennolle varatun ajan.
Esittelen nopeasti neljä vaikutinta, -
joita täytyy käsitellä miesten opetuslapseutusryhmässä.
Ensimmäinen kristillisen elämän vaikutin on jumalanpelko.
Useimmat nykyajan miehet eivät pelkää Jumalaa.
He pelkäävät irtisanomista, AIDS:ia ja kaikenlaisia muita asioita.
Tämä koskee niin uskovia kuin ei-uskoviakin.
Herran pelko on viisauden alku.
Jos haluat olla älykäs, älä piittaa Raamatusta.
Jos haluat olla viisas, lue Raamattua.
Miehelle sopii parhaiten Sananlaskujen kirja.
Billy Graham kertoi lukevansa Sananlaskut kerran kuussa.
Hän on eräs harvoista TV-evankelistoista, -
joka ei ole sortunut ilotyttöihin.
Hän kertoi, ettei hän koskaan matkusta autolla -
kenenkään muun naisen, paitsi vaimonsa tai tyttärensä kanssa.
Hän kertoi menevänsä mieluummin junalla, bussilla tai lentokoneella
Hän ei koskaan matkusta autolla vieraan naisen kanssa.
Se on viisautta.
Hän kertoi saaneensa viisautta lukemalla Sananlaskut kerran kuussa
Kokeilepa sitä. Siitä saa viisautta.
Ei välttämättä rikkautta tai älykkyyttä, vaan viisautta.
Viisas mies saa elämässä aikaan eniten.
Älykäs, rikas mieskin jää vaille todellista menestystä.
Olkaa viisaita. Herran pelko on viisauden alku.
Herran pelkoa esiintyy sekä VT:ssa että UT:ssa.
Fil. 2:12: "Ahkeroikaa pelolla ja vavistuksella, että pelastuisitte."
Se viittaa Herran pelkoon.
Jumala rakastaa syntisiä mutta vihaa syntiä.
Jos pidämme kiinni synnistä ja annamme sen olla osa meitä, -
Jumalalle ei jää muuta vaihtoehtoa kuin vihata meitä.
Tiedämme, mitä tapahtuu, kun ihminen kohtaa Jumalan vihan.
Jumala vihaa syntiä.
Se satuttaa ihmistä itseään, muita ihmisiä ja Jumalaa, -
kun käytämme väärin sitä, minkä Jumala on luonut.
Eräänä päivänä Jumalan viha kiehuu yli.
Vihan päivä on tulossa.
Jumalan viha maailmaa kohtaan kiehuu yli.
On jo ilmeistä, että Hänen vihansa on Englannin yllä.
Roomalaiskirjeen 1. luvusta voi lukea yhteiskunnasta, -
joka kohtaa Jumalan vihan.
Silloin homoseksualismi yleistyy ja lapset tulevat kurittomiksi.
Room. 1:ssa mainitaan niiden lisäksi noin 30 asiaa, -
jotka ovat ilmeisiä yhteiskunnassa, kun sen yllä on Jumalan viha.
Sanomalehtien uutiset muistuttavat Roomalaiskirjeen 1. lukua.
Jumalan viha tätä maata kohtaan on vielä kytemisvaiheessa.
UT:ssa on kaksi Jumalan vihaa kuvaavaa sanaa.
Toinen viittaa hiljaa kytevään vihaan.
Se on kuin maitokattila, joka kiehuu hiljalleen, -
mutta yhtäkkiä kuohahtaa yli. Silloin tulee kiire.
Puhun nyt kuten kotirouva.
Jumalan vihaa ovat kytevä ja yli kiehuva viha.
Olemme jo kokeneet Jumalan kytevää vihaa.
Englannille on kerrottava siitä.
Jonakin päivänä se tulee kiehumaan yli.
Sitä on syytä pelätä.
Se on pelkoa siitä, että saarnaa muille, mutta jää itse ulos.
Se on pelko siitä, että menettää pelastuksen.
95 prosenttia maamme kristityistä elää siinä uskossa, -
että kerran pelastettu on aina pelastettu.
He ajattelevat, että voi tehdä mitä vain, kun kerran on pelastettu.
Minua vaivasi se, että kristityt elivät tahallisesti synnissä.
Kirjoitin kirjan siitä, onko kerran pelastettu aina pelastettu.
Tarkastelen 80 Uuden testamentin jaetta, -
jossa kehotetaan luottamaan ja olemaan kuuliaisia loppuun saakka.
Noista 80 jakeesta käy selvästi ilmi, -
että on oltava kuuliaisia loppuun saakka.
Ellemme pysy tosi viinipuussa, meidät leikataan irti ja poltetaan.
Etenkin kun kirjoitin Helvettiä käsittelevän kirjan, -
monet järkyttyivät ja pudistelivat päitään epäuskoisina.
Kaikki Jeesuksen varoitukset Helvetistä, kahta lukuunottamatta -
on osoitettu uudestisyntyneille uskoville.
Nuo kaksi muuta annettiin fariseuksille.
Jeesus ei juurikaan puhunut syntisille Helvetistä.
Monet lukijat eivät uskoneet, ennen kuin itse tarkistivat asian.
Niin se on!
Sen vuoksi kirjoitin kirjan. Itse pelkään Helvettiä.
Sen vuoksi voin saarnata siitä.
On loukkaavaa ilkkua: "Minä menen Taivaaseen. Sinä menet Helvettiin."
Voin saarnassani käsitellä Helvettiä, -
koska pelkään päätyväni sinne itsekin, vaikka olen uskossa.
Herran pelko liittyy hyvin paljon tähän kysymykseen.
Varmuus ei perustu päätökseen, jonka teki 20 vuotta sitten, -
vaan tämänhetkiseen suhteeseen Herran kanssa.
Jos se on kunnossa, ihminen voi olla varma pelastuksestaan.
Jos jokin menee pieleen, ihminen menettää heti varmuutensa.
En pohdi juurikaan pelastustani.
Jos suhde Herraan on kunnossa, tiedän että pääsen perille.
Silti pelkään Helvettiä.
Ilmestyskirja on vakuuttanut minut asiasta.
Tuon esiin Jeesuksen paluuta käsittelevässä kirjassani, -
että lopuksi, kun luodaan uusi taivas ja uusi maa, -
se, joka voittaa, on sen perivä, sanoo Herra.
Pelkurit, siveettömät, vilpilliset ja valheelliset -
heitetään tuliseen järveen.
Kristityt eivät ajattele sen koskevan heitä.
Asia ei ole niin. Ilmestyskirja on kirjoitettu kristityille, -
seitsemälle seurakunnalle.
Sanotaan: "Joka voittaa, on perivä kaiken sen."
Mutta pelkuri ja siveetön eli se, joka ei voita, -
heitetään tuliseen järveen.
Se tuo Herran pelon takaisin.
Se ei ole lamaannuttavaa kauhua.
Se on hyvin terve asia.
Ihminen alkaa pelätä enemmän Jumalan murehduttamista -
kuin ihmisten suututtamista.
Se on suuri edistysaskel.
Se ei tee kenestäkään suosittua, mutta se on suuri edistysaskel.
Toinen vaikutin on Jeesuksen nimi.
Jeesuksen nimessä on voima, mutta miehiä nolottaa käyttää sitä.
On jopa helpompaa puhua Herrasta.
Se kuulostaa kunnioitettavammalta.
Voima ei ole sanassa 'Herra', vaan Jeesuksen nimessä.
Mitä useammin Jeesuksen nimi on miehen huulilla, -
sitä motivoituneempi hän on.
Eräs ystäväni oli työpaikkansa vessassa.
Hän oli pisoaarilla parin muun miehen kanssa.
Kaksi muuta miestä keskustelivat keskenään.
"Kristus, että oli kova aamu tänään."
"Jeesus, olisitpa kuullut, mitä he sanoivat."
Kristitty kuunteli ja sanoi: -
"Älkää puhuko parhaasta ystävästäni tuolla tavalla."
Hän sanoi sen rakastavasti, hellästi mutta lujasti.
Hän kutsui Jeesusta parhaaksi ystäväkseen.
Jeesuksesta puhuminen vaikuttaa kristityn motivaatioon.
Nimi 'Jeesus' tuntuu paljon läheisemmältä kuin 'Herra'.
Jeesuksen nimessä on voima.
En ole onnistunut parantamaan ketään sanomalla 'Herra'.
Mutta olen nähnyt ihmeitä, kun on käytetty Jeesuksen nimeä.
Kolmas vaikutin on Pyhän Hengen voima.
Miesten täytyy tietää, ovatko he täyttyneitä -
Pyhän Hengen voimalla tai kastettuja Hengellä.
En epäröi käyttää sanaa 'kaste', -
sillä Johannes Kastaja ja Jeesuskin käyttivät sitä jatkuvasti.
Ellet usko, lue kirjani Pyhän Hengen kasteesta.
Tämä ei ole myyntipuhe, mutta hanki kirja, jos olet kiinnostunut.
Jeesus kastaa Pyhällä Hengellä.
Koska viimeksi kuulit saarnattavan siitä?
Jeesus ei kasta vedellä. Minäkin pystyn siihen.
Mutta en pysty kastamaan Hänen Hengellään.
Kun mies saa Pyhän Hengen kasteen, hänellä on voima.
Ajattelen ystävääni, Billiä, jonka valokuvan minun piti ottaa mukaani.
Bill oli miljonääri, kun hän täytti 30.
Hän oli häikäilemätön liiketoimissaan.
Hänen vaimonsa alkoi juoda ja hänen poikansa vihasi häntä.
Poika karkasi kotoa 18-vuotiaana.
Bill tapasi Herramme Jeesuksen.
Bill näki, miten Jeesus paransi erään henkilön hänen kotonaan.
Hän uskoi, että Jeesus on olemassa.
Kaikki tapahtui hänen olo- huoneessaan Jeesuksen nimessä.
Bill antoi elämänsä Jeesukselle.
Bill omistaa valtavan huvialuksen.
Hän vei minut Tyynenmeren saarelle.
Menimme kävelylle saaren rannalle.
Bill otti taskustaan palan paperia.
Hän sanoi sen olevan arvokkainta, mitä hän omistaa.
Se oli kirje pojalta. Hän piti sitä aina taskussaan.
Poika oli kirjoittanut kirjeen karkumatkaltaan.
Poika kertoi kohdanneensa Jeesuksen ja tulevansa kotiin.
Bill sanoi, että he olivat tavanneet Kristuksessa.
Bill sanoi, ettei pystynyt ostamaan kirjettä miljoonillaan.
Bill tunnetaan nykyään kaikkialla maailmassa.
Onko kukaan kuullut nimeä Bill Subritzky.
Hän tekee maailmanlaajuista työtä. Hän parantaa ja vapauttaa ihmisiä.
Kun hän kääntyi kristityksi, -
hän asetti kellon soimaan aamuisin tuntia aikaisemmin.
Siitä lähtien hän on lukenut Raamattua tunnin päivässä -
ennen töihin lähtöä.
Hän lukee Raamatun läpi muutaman kuukauden välein.
Hänet tunnetaan kaikkialla voimallisena Jumalan miehenä.
Häntä ei tunneta taloudellisesta voimasta, -
jota hänellä myös oli.
Hän oli Uuden-Seelannin suurin rakennusurakoitsija -
ja hyvin tunnettu lakimies.
Hänellä oli paljon valtaa, jopa tuhoon asti.
Nyt hän on voimallinen Jumalan mies.
Hän on myös hyvin nöyrä.
Kerron myös eräästä australialaisesta miehestä.
Peter Beatson on jakanut 500 000 kasettiani -
kaikkialle Australiaan sekä Myanmariin ja Kiinaan.
Hän tuli uskoon, kuunteli kasettejani ja oppi Jeesuksesta.
Hän halusi, että kaikki saavat tietää totuuden.
Hän tuli kuuluisaksi rehellisenä käytettyjen autojen myyjänä.
Hän myi käytetyn auton joka 50. sekunti joka tiistai ja torstai -
vieläpä automyyjille. Se on tylyä puuhaa.
Hän kertoi kääntymyksestään heti kaikille asiakkailleen.
Hän sanoi tekevänsä asian kerralla selväksi: -
Hän on kristitty. Tästä lähin hän kertoo koko totuuden joka autosta.
Hän sanoi esimerkiksi: "Auto näyttää hyvältä, mutta se on mätä."
Häntä ei uskottu.
Niinpä ostajat ostivat auton.
Hän päätti myös, ettei keksi enää tekaistuja tarjouksia.
Se on laitonta ja epärehellistä.
Maamme johtava huutokaupan toimittaja kertoi TV:ssä, -
että tekaistut tarjoukset ovat yleinen keino kilpailuttaa ostajia.
Peter kieltäytyi harjoittamasta sitä.
Vastoin kaikkien odotuksia hänestä tuli miljonääri.
Hän osti niillä rahoilla opetuskasetteja.
Hän kulki öisin Brisbanen kaduilla poimien juopuneita hoiviinsa.
Ennen hän oli oikea aussi, joka kiroili, joi ja kaahaili.
Tässä on Peter.
Nyt kun ajamme isolla Mersulla Australian mantereella, -
vaikka asutusta ei ole 200 km:n säteellä, -
hän ajaa 79 km:n tuntinopeudella 80 km:n rajoitusalueella.
Taajamissa hän ajaa juuri alle nopeusrajoituksen.
Hänellä on iso auto, jossa on tehokas moottori.
Huomautin siitä. Kadun sitä.
Hän kysyi: "Eikö se ole pyhyyttä?"
"Miten voin odottaa, että enkelit suojelevat," -
"jos rikon turvallisuudekseni laadittuja lakeja" hän kysyi.
Peteristä tuli hyvin kuuliainen ja suora mies.
Nykyään hän parantaa ihmisiä ja jopa viinitarhoja ja siipikarjaa!
Kun viinitarhaan iskee jokin kasvitauti, -
Peter kulkee viinitarhojen välissä ja nuhtelee kasvitautia.
Hän julistaa, että pelto kuuluu Jeesukselle.
Linturutto on siipikarjalle yhtä paha kuin -
suu- ja sorkkatauti karjalle.
Peter menee kanalaan ja nuhtelee linturuttoa Jeesuksen nimessä.
Peterin parantaman puun hedelmä on todella makoisa.
Hän on käytettyjen autojen myyjä.
Hän on tosi mies.
Sellaista miehisyyttä kaivataan.
Hän on täyttynyt Pyhän Hengen voimalla, -
hän pelkää Jumalaa ja käyttää Jeesuksen nimeä ja Hengen voimaa.
Neljäs ja viimeinen vaikutin on veljesrakkaus.
Emme pärjää yksin. Jumalan mies tarvitsee veljiä, -
jotka rakastavat niin paljon, että heille voi kertoa mitä vain, -
eikä se vie pois heidän rakkauttaan.
Ympärilläni on muutama sellainen mies. Arvostan heitä paljon.
Jumalan pelko, Jeesuksen nimi, Hengen voima ja veljesrakkaus.
Ne ovat vaikuttimiamme.
Opetuslapseutusryhmän tehtävä on esitellä nuo neljä vaikutinta.
Se on melkoinen asialista.
Vastuu itsestä, perheestä, kirkosta ja yhteiskunnasta -
sekä neljä vaikutinta.
Kun kokouksia on kerran kuussa, aikaa on riittämiin.
Se on ohjelma, jolla miehet voitetaan Jumalalle.
Lopetan tähän. Rukoillaan.
Isä, olen puhunut veljilleni paljon.
Pyydän ensin, että jos olen sanonut jotakin, mikä ei ole totta, -
pyyhi se pois kuulijoiden muistista, -
ennen kuin se tekee mitään tuhoa.
Jos olen puhunut tahtosi mukaisesti, -
vahvista se Pyhän Henkesi kautta näiden miesten sydämiin, -
niin että he tunnistavat sen Sinulta tulleeksi.
Kiitos, että he ovat jaksaneet kuunnella kärsivällisesti.
Anna perheiden hyötyä ajasta, jonka miehet ovat viettäneet täällä.
Kun nyt palaamme rakkaidemme luo...
anna heidänkin aistia, että täällä vietetty aika on ollut hyödyksi -
ja että olemme parempia miehiä sen vuoksi.
Rukoilen täällä edustettuna olevien kirkkokuntien puolesta.
Toivon sydämestäni, että jokaisessa seurakunnassa -
seurataan Jeesusta ja aletaan opetuslapseuttaa miehiä.
Rukoilen, että asetat tämän asian itse näiden miesten sydämiin.
Laske se taakaksi heidän sydämilleen, -
vaikka työ on vaativaa ja raskasta.
Rukoilen sitä, Herra.
Kun eräänä päivänä näemme Herran palaavan, -
rukoilen, ettei kukaan kuulijoista jäisi pois.
Herra, pidä meidät lähelläsi.
Anna meidän nähdä, että se joka kestää loppuun asti, pelastuu.
Odotamme sitä päivää. Kaipaamme sitä.
Siksi tahdon sanoa: tule Herra Jeesus.
Olet tämän maailman ainoa toivo.
Jeesuksen nimessä, aamen.
Suomennos: Marianne Tenetz